**ԱՄՓՈՓԱԹԵՐԹ**

**««ԴԵՂԱԳՈՐԾԱԿԱՆ ԱՐԴՅՈՒՆԱԲԵՐՈՒԹՅԱՆ ԶԱՐԳԱՑՄԱՆ ՀՆԳԱՄՅԱ ԾՐԱԳԻՐԸ ԵՎ ԴՐԱ ԻՐԱԿԱՆԱՑՈՒՄՆ ԱՊԱՀՈՎՈՂ ՄԻՋՈՑԱՌՈՒՄՆԵՐԻ ԾՐԱԳԻՐԸ ՀԱՍՏԱՏԵԼՈՒ ՄԱՍԻՆ»» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |  |
| --- | --- | --- |
| **1. Վարչապետի աշխատակազմ** | | **22.03.2023** |
| **N 02/08.1/9628-2023** |
| **Փոխվարչապետ Մհեր Գրիգորյանի գրասենյակ**  Ռազմավարության գործողությունների ծրագրով նախատեսված միջոցառումների համար սահմանված չեն իրական արդյունքային չափելի և համադրելի ցուցանիշներ: Ուստի առաջարկում ենք սահմանել ցուցանիշներ որոնք հնարավորություն կտան միջոցառումների իրականացման ընթացքում և դրանից հետո գնահատել, թե ի՞նչ չափով են կատարվել դրանք, արդյոք սահմանված նպատակներին հասել ենք, թե՞ ոչ: | **Ընդունվել է։**  Հավելված 2-ում կատարվել են փոփոխություններ։ | |
| **Իրավաբանական վարչություն**  Նախագծի 2-րդ հավելվածով, որպես դեղագործական արդյունաբերության զարգացման հնգամյա ռազմավարության իրականացումն ապահովող միջոցառումներ, նախատեսվում է ՀՀ կառավարության մի շարք որոշման նախագծերի (օրինակ՝ 2-րդ կետի 2-րդ, 3-րդ ենթակետեր) ներկայացումը ՀՀ վարչապետի աշխատակազմ, սակայն հարկ ենք համարում նշել, որ նշված իրավական ակտերը կարող են ընդունվել միայն օրենքով համապատասխան լիազորող նորմի առկայության դեպքում։ | **Ընդունվել է։** | |
| **Ֆինանսատնտեսագիտական վարչություն**  Նախագծի վերաբերյալ հայտնում ենք հետևյալը՝   1. Հավելված 1-ի 8-րդ (Ռազմավարության ֆինանսավորումը) բաժնում որպես ռազմավարության իրականացման համար անհրաժեշտ ֆինանսավորման աղբյուր է դիտվում պետական բյուջեն, իսկ Հավելված 2-ում նշվում են նաև այլ աղբյուրներ: Առաջարկում ենք քննարկել և հստակեցնել ֆինանսավորման աղբյուրը՝ բացառելով տարընկալումները: 2. Բացակայում են Հավելված 2-ի համապատասխան միջոցառումների համար նշված ֆինանսական չափի վերաբերյալ կատարված հաշվարկ-հիմնավորումները (ինչ սկզբունքով են ֆինանսավորման չափերն ընտրվել): 3. Հստակեցված չէ՝ Հավելված 2-ում նշված Բիոտեխնոլոգիական կենտրոնի ստեղծման համար բացի գույքից, նաև ֆինանսավորման տրամադրման ուղղությունը (ՀՀ պետ. Բյուջե ֆինանսավորում 600 մլն ՀՀ դրամ ասելով ինչ է ի նկատի ունեցվել): 4. Հնարավորության դեպքում առաջարկում ենք հիմնավորել՝ արդյո՞ք ներկայումս գործող պետական աջակցության գործիքակազմերից (մասնավորապես՝ ՀՀ կառավարության 2020 թվականի մարտի 26-ի **«**Տնտեսության արդիականացման միջոցառումը հաստատելու մասին» թիվ 355-Լ որոշմամբ նախատեսված) նախագծում նշված համապատասխան (շահառու) տնտեսվարողներ օգտվում են թե ոչ: 5. Բացակայում է հստակ տեղեկատվությունը, թե ամենամյա պարբերականությամբ պետական աջակցության տրամադրման արդյունավետությունը ինչպես է գնահատվելու, նախատեսվում են արդյո՞ք համապատասխան որակական և քանակական ցուցանիշների ապահովում: | **Ընդունվել է։**  **Չի ընդունվել։**  Ֆինանսական չափերն ընտրվել են՝ հաշվի առնելով տվյալ ցուցանիշի մասով նախորդ ժամանակաշրջաններում եղած փորձը և յուրաքանչյուր միջոցառման մասով անհրաժեշտ ծախսերի գնահատականները։  **Ընդունվել է։**  Միջոցառումը փոխվել է նախատեսվում է կենտրոնի ստեղծման ծրագրի մշակում և հաստատում, իսկ ֆինանսավորումը կներկայացվի այդ ծրագրում։  Ծրագրից օգտվել է ոլորտի երկու ընկերություն։  **Ընդունվել է։**  Համապատասխան փոփոխությունները կատարվել են հավելված 2-ում. Յուրաքաչյուր միջոցառման մասով նշվել է իրականացումից ակնկալվող արդյունքը։ | |
| **Ծրագրերի փորձաքննության վարչություն**  1. Ռազմավարության «**8. Ռազմավարության ֆինանսավորումը**» բաժնում բացակայում է ռազմավարությամբ նախատեսված գործընթացների ֆինանսական գնահատականը: | **Ընդունվել է։** | |
| 2. Ռազմավարության «**9. Ռազմավարության մշտադիտարկումը**» բաժնի համաձայն՝ միջոցառումների վերաբերյալ մշտադիտարկում նախատեսվում է իրականացնել ռազմավարության ընդունումից հետո երկրորդ տարվա վերջում և ռազմավարության ավարտին»: Այս կապակցությամբ առաջարկում ենք վերանայել ռազմավարության մշտադիտարկման մեխանիզմը՝ գործընթացի օպերատիվության բարձրացման անհրաժեշտությամբ պայմանավորված: | **Ընդունվել է։** | |
| 3. Առաջարկում ենք Ռազմավարության տեքստում անդրադարձ կատարել դեղագործության ոլորտում ինչպես ԵՄ, այնպես էլ ԵԱՏՄ ընդհանուր կարգավորումներին, ստանդարտներին, տեխնիկական կանոնակարգումներին, ինչպես նաև զարգացման մոտեցումներին՝ անհրաժեշտության դեպքում, համապատասխան միջոցառումներ նախատեսելով նաև հավելված 2-ում: | **Ընդունվել է ի գիտություն։**  ԵԱՏՄ ընթացակարգերին անդրադարձ կատարված է Հավելված 1-ում, իսկ ԵՄ մասով ընթացակարգերն իրականացվելու են ԵՄ ընթացակարգերին համապատասխան: | |
| 4. Եվրասիական տնտեսական միության մինչ այժմ քննարկված ուղղությունները ներառում են ռազմավարական առանձին ոլորտների, այդ թվում դեղագործության ֆինանսավորման նոր աղբյուրների և մեխանիզմների որոնման աշխատանքները, որպես այդպիսիք դիտարկվում են ԵԱՏՄ երկրների բյուջեներից ստացվող սուբսիդիաները, մասհանումները մաքսային մուտքերից, ոլորտային հիմնադրամի ստեղծումը, զարգացման եվրասիական ինստիտուտների ռեսուրսների օգտագործումը, խառը ֆինանսավորման մեխանիզմների կիրառումը և այլն (eec.eaeunion.org):  Այս համատեքստում լրացուցիչ հիմնավորման կարիք ունեն Հավելված 2-ում ներառված՝ «Ռազմավարության իրականացումն ապահովող միջոցառումների ծրագրի»՝ դեղերի գրանցման փորձաքննության, կլինիկական հետազոտությունների իրականացման, ինչպես նաև դրանց գրանցման վճարների սուբսիդավորմանը վերաբերող միջոցառումները: | **Ընդունվել է ի գիտություն։**  Եվրասիական տնտեսական միության շրջանակներում ի թիվս այլ ոլորտների դեղագործությունը ևս զարգանում է ընդհանուր ընթացակարգերին համապատասխան: Դեղերի գրանցումներն իրականացվում են բավականին բարձր արժեքներով և միասնական կարգով, ինչը ենթադրում է համապատասխան ճանաչում Միության անդամ երկրներում:  Ինչ վերաբերում է ոլորտային հիմնադրամներին, նշենք, որ ԵԱՏՄ շրջանակներում եղել է ոլորտային հիմնադրամներ ստեղծելու միտում, մասնավորապես դեղագործության ոլորտում, սակայն նշված գործընթացը ավարտին չի հասցվել:  2022 թվականին ԵՏՀ-ն տարբեր նախագծերում կարևորում է կլինիկական հետազոտությունների խթանումը Միության տարածքում: Միության անդամ պետությունները հիմնականում արտադրում են վերարտադրված (գեներիկ) դեղեր, կլինիկական հետազոտությունները օրիգինալ դեղի ստեղծման միակ ուղին են հանդիսանում, որոնց իրականացումը բավականին ծախսատար և խնդրահարույց է, ուստի այս գործըթացի մեկնարկին տեղական արտադրողին անհրաժեշտ է պետական օժանդակություն՝ հաշվի առնելով կլինիկական հետազոտությունները խթանելու միասնական մոտեցումները: | |
| 5. Ռազմավարությունն անհրաժեշտ է լրամշակել՝ առաջնորդվելով ՀՀ Վարչապետի 2021թ. դեկտեմբերի 30-ի «Պետական եկամուտների և ծախսերի վրա ազդեցություն ունեցող ռազմավարական փաստաթղթերի մշակման, ներկայացման և հսկողության իրականացման մեթոդական հրահանգին հավանություն տալու մասին» N 1508-Լ որոշմամբ հաստատված մեթոդական հրահանգի (այսուհետ՝ Մեթոդական հրահանգ) պահանջներով: Մասնավորապես Մեթոդական հրահանգի.   1. 10-րդ կետի 5-րդ ենթակետի համաձայն՝ որևէ նպատակի չափման համար արդյունքային ցուցանիշը որակյալ և օգտակար համարվելու համար այն պետք է համապատասխանի Մեթոդական հրահանգով սահմանված չափանիշներին:   Հիմք ընդունելով վերոգրյալը՝ առաջարկվում է Ռազմավարության նպատակների չափելի ցուցանիշները համապատասխանեցնել Մեթոդական հրահանգի 10-րդ կետի 5-րդ ենթակետի պահանջներին:   1. 14-րդ կետի համաձայն՝ պետական եկամուտների և ծախսերի վրա ազդեցություն ենթադրող բոլոր ռազմավարություններին կից կազմվում են ռազմավարական փաստաթղթի տիտղոսաթերթեր, իսկ 17-րդ կետի համաձայն՝ տիտղոսաթերթը, ի լրումն ՀՀ օրենսդրությամբ սահմանված այլ փաստաթղթերի, հանդիսանում է շրջանառության մեջ դրվող ռազմավարական փաստաթղթի նախագծի անբաժան մասը:   Հիմք ընդունելով վերոգրյալը՝ առաջարկվում է Ռազմավարության նախագծին կից ներկայացնել նաև տիտղոսաթերթը: | **Ընդունվել է։** | |
| **Վարչապետի աշխատակազմի տեսչական մարմինների աշխատանքների համակարգման գրասենյակի ղեկավար**  Ուսումնասիրելով «Դեղագործական արդյունաբերության զարգացման հնգամյա ռազմավարությունը և ռազմավարության իրականացումն ապահովող միջոցառումների ծրագիրը հաստատելու մասին» Հայաստանի Հանրապետության կառավարության որոշման նախագիծը՝ հայտնում եմ հետևյալը.  Նկատի ունենալով, որ դեղագործական արդյունաբերությունն ինքնին հանդիսանում է դեղերի շրջանառության մաս, որը ենթադրում է անվտանգ, արդյունավետ և որակյալ դեղերի շրջանառություն, ինչն էլ, ի թիվս այլնի, ուղղակիորեն փոխկապակցված է համապատասխան փորձագիտական կենտրոնների կողմից տրված փորձագիտական եզրակացությունների հետ, ինչպես նաև նկատի ունենալով դեղերի շրջանառության պետական կարգավորման ոլորտում փորձաքննությունների կազմակերպման և իրականացման մասով ստեղծված իրավիճակը, գտնում եմ, որ դեղագործական արդյունաբերության զարգացման հնգամյա ռազմավարությունը պետք է համապատասխան դրույթներ նախատեսի դեղերի շրջանառության ոլորտում փորձագիտական կենտրոն ունենալու, դրա կարողությունների՝ դեղագործական արդյունաբերության զարգացմանը համահունչ հզորացման հստակ ծրագիր: Ընդ որում՝ թեև նախագծով նախատեսվել է «ՀՀ ԱՆ «Ակադեմիկոս Էմիլ Գաբրիելյանի անվան դեղերի և բժշկական տեխնոլոգիաների փորձագիտական կենտրոն» ՓԲԸ-ն Դեղագործական տեսչության համագործակցության սխեմային (PIC/S) անդամակցության ապահովումը» միջոցառումը, այնուամենայնիվ գտնում եմ, որ ռազմավարությամբ պետք է նախատեսվեն նաև այնպիսի միջոցառումներ, որոնք ուղղված կլինեն դեղագործական արդյունաբերության ոլորտում փորձաքննություններ և մասնագիտական դիտարկումներ իրականացնող կազմակերպության (կազմակերպությունների) կարողությունների ձևավորմանը և զարգացմանը: | **Մասամբ է ընդունվել։**  Նախագծի հավելված 1-ի Ռազմավարական ուղղություններ բաժնի Աջակցություն դեղագործության ոլորտի ենթակառուցվածքների ստեղծմանը ենթաբաժնում կատարվել է լրացում, ըստ որի՝ դեղագործական արդյունաբերության ոլորտում փորձաքննություններ և մասնագիտական դիտարկումներ իրականացնող կազմակերպություն(ներ)ը կկարողանան օգտվել պետական աջակցության գործիքակազմից՝ իրենց կարողությունների ձևավորման և զարգացման նպատակով: | |